Kayla Barron

Kayla Jane Barron (født 19. september 1987) er en amerikansk marineoffiser og astronaut.

Barron er født i Idaho, men familien flyttet til Washington, der hun ble uteksaminert fra Richland High School i 2006. Etter skolegang ble hun tatt opp ved U.S. Naval Academy, der hun tok en bachelorgrad i 2010. Deretter ble hun tildelt Gates Cambridge-stipendet for studier ved University of Cambridge i England, der hun fikk en mastergrad i nukleærteknikk etter å ha studert ved Peterhouse.

Barron var del av den første gruppen kvinner som fikk bli undervannsbåtoffiserer i U.S. Navy. Hun ble stasjonert på missilundervannsbåten USS «Maine», der hun fullførte tre tokt som divisjonsoffiser. Etter sjøtjeneste ble hun utnevnt til adjutant for kommandanten ved U.S. Naval Academy.

I juni 2017 ble Barron ansatt av NASA som astronaut.

Referanser

Eksterne lenker
 

Offiserer i U.S. Navy
Astronauter fra USA
Ingeniører fra USA
Alumni fra University of Cambridge
Personer fra Bannock County i Idaho
Artikler i sjøfart-prosjektet